open-index/open-wikipedia-markdown huggingface dataset:
Aikateríni Sakellaropoúlou

**Aikateríni Sakellaropoúlou** (kreeka keeles Αικατερίνη Σακελλαροπούλου; sündinud 30. mail 1956 Thessaloníkis) on Kreeka poliitik, 13. märtsist 2020 kuni 13. märtsini 2025 Kreeka president. 

Enne presidendiks saamist juhtis ta Kreeka kõrgeimat halduskohut riiginõukogu. Ta on keskkonna- ja riigiõiguse ekspert. Ta valiti presidendiks 22. jaanuaril 2020. Ametisse astudes sai Sakellaropouloust Kreeka 13. president ja esimene naine sel ametikohal.

## Isiklikku
Tema elukaaslane on jurist Pavlos Kotsonis.
Made Balbat

**Made Balbat** (sündinud 12. oktoobril 1960 Tallinnas) on eesti graafik ja illustraator.

Ta õppis Tallinna 46. Keskkoolis ja lõpetas 1988. aastal Eesti Riikliku Kunstiinstituudi graafika erialal, spetsialiseerunult raamatuillustratsioonile. 

Töötanud kunstiõpetajana Tallinna Kunstikoolis. Kuulub Eesti Vabagraafikute Ühendusse ja Eesti Kujundusgraafikute Liitu. 

Ta on illustreerinud Olivia Saare lasteraamatuid, TEA kirjastuse kuldraamatusarja ning teinud raamatusarja “Põhjamaade romaan” kaanekujundused.

Ta elab Kehtnas.

## Tunnustus

* 1984 Jaan Jenseni raamatugraafika aastapreemia (poliitilise plakati preemia - rahuteemaline plakat)

## Viited

## Välislingid
*Maagiliste illustratsioonide looja Made Balbat
Silva Eher

**Silva Eher** (19. veebruar 1954 Tallinn – 9. august 2021) oli eesti kunstnik.

Ta töötas aastatel 1972–1977 Eesti Telefilmi joonisfilmigrupis kunstnikuna.

1977 astus õppima Eesti Riiklikus Kunstiinstituudis maali erialale, mille lõpetas 1983. aastal.

Aastatel 1984–1989 töötas ta kunstiõpetajana Tallinna Kergetööstustehnikumis. 

## Teoseid
Tema teoseid on Eesti Kunstimuuseumi, Tartu Kunstimuuseumi, Venemaa kultuuriministeeriumi, Tretjakovi galerii, Almatõ Kunstimuuseumi ja Užgorodi Kunstimuuseumi kogudes.

*"Tutvumine", 1994. Õli, lõuend. 65x86cm
*"Figuurid", 1995. Õli, lõuend. 100x82cm

## Isikunäitused
Näitustel osalenud 1982. aastast.
* 1983 Tallinna Tehnikaülikool                                
* 1986 kohvik „Viru”, Tallinn                                
* 1988 Tallinna Kunstihoone Galerii                                
* 1990 Õpetajate Maja Galerii, Tallinn                               
* 1993 Galerii „Vaal”, Tallinn                                
* 1995 Galerii-G, Tallinn                                
* 1997 Tallinna Kunstihoone Galerii                                
* 1998 Stockholmi Eesti Maja, Rootsi                               
* 1999 Galerii Sammas, Tallinn                                
* 2000 Pärnu Linnagalerii                                
* 2001 Raatuse Galerii, Tallinn                              
* 2004 Kastellaanimaja Galerii, Tallinn                                
* 2004 Galerii-G, Tallinn                                
* 2006 Galerii-G, Tallinn

## Tunnustus
*1984 – Eesti Kunstnike Liidu noortekoondise aastapreemia                               
*1985 – Haapsalu rajooni kunstipreemia
Fromhold (suguvõsa)

**Fromhold**, varem *Fromholtz* oli Riiast pärit kaupmehe- ja aadlisuguvõsa.

## Ajalugu
Fromholdide päritolumaa ei ole teada, kuid XVII sajandi 2. poolest on nende kohta teateid Riiast. 3. märtsil (vkj) 1785 omandas Riia kaupmees ja Suure Gildi oldermann Hermann Fromhold (1733−1788) Püha Rooma keisrilt aadliseisuse (rüütel). Tema järeltulijad võeti esmalt Liivimaa kubermangu aadlisuguvõsaraamatusse ja 12. jaanuaril (vkj) 1797 Liivimaa rüütelkonna matriklisse. Suguvõsa kustus meesliinis 1826. aastal. Suguvõsa viimane esindaja Dorothea Marianne Sophie Antoinette von Fromhold (1799−1865), kes oli abielus Riia Jaani kiriku ülempastor Johannes Hermann Treuga (1794−1849), soovis, et tema meessoost järeltulijad kannaksid perekonnanime **Fromhold-Treu**; nimi Fromhold sisaldus ka tema poegade (Axel Fromhold-Treu) eesnimedes.

## Suguvõsa liikmeid
*Hermann von Fromhold (1733−1788), Riia kaupmees, Suure Gildi oldermann, mõisaomanik
*Johann von Fromhold (1777−1826), Liivimaa õuekohtu assessor

## Fromholdi suguvõsa mõisavaldused
*Liivimaa läti distrikt:
**Mārciena (*Martzen*) (1785−1801), Strazdumuiža (*Trastenhof*) (1781−1801), Veckalsnava (*Alt-Calzenau*) (1785−1801)

## Viited

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 294-295.
*Taube, Michael Frh. von. *Die Concepte zu den Standes-Erhöhungs-Diplomen für kaiserlich-russische Staats-Unterthanen in deutschen und österreichlischen Adels-Archiven*. – Jahrbuch für Genealogie, Heraldik und Sphragistik. 1903. Mitau: Gedruckt bei J. F. Steffenhagen und Sohn, 1905. Lk 49-86. Siin: lk 57.

## Välislingid
*Fromholdi suguvõsa vapp Eesti Ajalooarhiivis
51. ekspeditsioon

**51. ekspeditsioon** oli Rahvusvahelise kosmosejaama 51. alaline meeskond.

Ekspeditsioon algas 10. aprillil 2017. 51. ekspeditsiooniga sai Peggy Whitsonist esimene naine, kes on juhtinud kaht jaama ekspeditsiooni.

51. ekspeditsioon lõppes 2. juunil 2017.

## Meeskond

## Viited
Sinope punane

**Sinope punane** ehk **sinoopia** on Musta mere ääres asuva Väike-Aasia linna Sinope järgi (tänapäeval asub Türgis) nimetatud punane ooker, antiikajal ja renessansiajal kuulus punane värvipigment. Koostiselt suure raud(III)oksiidi sisaldusega mineraal hematiit.

## Sõnast
Nimetus esineb Pliniuse, Vitruviuse ja Theophrastose tekstides nime *sinoper* all, kes kõnelevad sellest kiitvalt kui väga puhtast muldpigmendist. Theophrastoselt pärineb teade, et pigment on nimetatud Sinope sadama järgi, kust seda tuuakse, kuid punamulda kaevandatakse sügaval sisemaal Kapadookias. See on kooskõlas geograaf Straboni teatega, kes olles ise sealtkandist, kirjutab: "Kapadookias toodetakse punast pulbrit nimega *Sinopean*, parimat maailmas, kuigi ibeerlased väidavad vastupidist. Seda nimetatakse *Sinopean*, sest et kaupmehed peavad selle tooma Sinopesse [...]".

Keskajal võidi nimetust kasutada erinevate punaste pigmentide kohta, isegi kinaveri, menniku ja krapiekstrakti kohta.

Hilisema edasiarendusena on kunstiajaloolased hakanud pigmendi nimetust "sinoopia" kasutama freskole punase kriidiga tehtud alusjoonistuse kohta.

## Omadused ja kasutamine erinevate allikate järgi
15. sajandist pärit värvide valmistamise õpetus "Liber magistri Petri se Sancto Audemaro de coloribus faciendis" kirjeldab Sinope punast kui "värvi, mis on punasem kinaverist [...]", samuti nagu varem on Strabon võrrelnud seda Ibeeria kinaveriga.

Cennino Cennini nimetab oma raamatus "Il Libro dell' arte" pigmendi värvust punaseks, kirjeldab, et see on kuiv ning lubab end hästi töödelda, ja mida peenemaks on värv hõõrutud, seda paremaks läheb ta oma omadustelt. Sobib kasutada tahvelmaalis puutahvlile, samuti fresko- ja sekotehnikas. Cennini kirjeldab ka värvi nimega *cinabrese*, mida tehakse ühest osast "kõige heledamast ja kaunimast" Sinope punasest ning kolmest osast väga puhtast ja valgest lubjast. Saadud värv on seinamaalil sobiv ihuvärvi saamiseks ning sarnaneb kinaverist saadud värvitoonile.

Sama raamatu kolmandas peatükis kirjeldab Cennino Cennini Sinope punasega eeljoonistuse tegemist freskole. Samas kirjelduses ja ühes hilisemas peatükis maalimise kohta nimetab ta "tumedat Sinope punast".

R. Cotgrave'i "A Dictionarie of the French and English tongues" 1673. aastast seletab märksõna *Rubrique  Sinopique* lahti järgmiselt: "Sinope punane muld, raske, tihke ja särava värviga muld ehk mineraal, mis vette panduna peatselt laguneb laiali ja vajub tükkideks", samuti nimetatakse selle sarnasust Armeenia boolusega, "mis aga on veel punasem ja vees nii kergesti ei lagune".

## Värvitoon

Inglise keeleruumis märgib sõna *sinopia* heledat punakaspruuni värvitooni, hematiidi värvust. Olemas on ka sellenimeline veebivärv. Eesti keeles värvinimetusena ei kasutata.

## Viited

## Välislingid
* Sinopia. - Heritage Preservation Atelier (blogi)
* Sinope punane kunsti- ja konserveerimismaterjalide andmebaasis CAMEO
Vitt

**Vitt** on kaluriküla Saksamaale kuuluval Läänemeres asuval Rügeni saarel, täpsemalt Wittowi poolsaarel Arkona neeme lähedal. Vitt kuulub Putgarteni valda. Küla asub pankranniku taga peidus ning pole kaugelt nähtav, ainult ranniku pealt avaneb vaade Vitti õlgkatustega majadele. Vitt on populaarne reisisihtkoht ning seda on nimetatud "Rügeni kõige romantilisemaks kohaks". Reisijuht "Marco Polo" nimetas küla üheks 15 Rügeni peamisest vaatamisväärsusest.

## Viited

## Välislingid
* Vitt auf Rügeni koduleht (saksa keeles)
* ''Vitt - der romantischste Ort Rügens'' ("Vitt – Rügeni romantilisim koht") (saksa keeles)
52. ekspeditsioon

**52. ekspeditsioon** oli Rahvusvahelise kosmosejaama 52. alaline meeskond.

Ekspeditsioon algas 2. juunil 2017. 

52. ekspeditsioon lõppes 3. septembril 2017.

## Meeskond

## Viited
Zvezda (moodul)

**Zvezda** (vene keeles: Звезда́, 'täht') on Rahvusvahelise kosmosejaama moodul.

See oli jaama kolmas moodul ning on jaama Vene orbitaalsegmendi keskus. Moodulis asuvad jaama peamised elutagamissüsteemid ning eluruum kahele meeskonnaliikmele. Moodulis asuvad ka jaama peamootorid, mida saab kasutada jaama orbiidi muutmiseks. Viimati kasutati mootoreid 2007. aastal.

Mooduli diameeter on 4,35 meetrit ja see on 13,1 meetrit pikk. Zvezda kaalub 20,3 tonni.

Mooduli viis 12. juulil 2000 kosmosesse kanderakett Proton-K ning see põkkus jaama Zarja mooduliga 26. juulil 2000. Zvezda võttis peagi pärast põkkumist Zarja käest üle jaama juhtimise ning selle elutagamissüsteemid muutsid võimalikuks meeskondade jaama elama asumise.

## Viited
Jaan Tätte juunior

**Jaan Tätte juunior** (sündinud 15. aprillil 1988) on eesti muusik ja filmitegija. Ta kasutab ka pseudonüümi **Meisterjaan**. 

2009–2011 osales Tätte mitme tudengifilmi tegemises režissööri ja stsenaristina. Neist tuntuim Tudengifilm 2010 ja Best of BFM võitnud "Ninja".

2014. aastal ilmus Tätte juuniori debüütalbum "Algelised katsetused". 2015. aastal avaldas ta albumi "Ilusad illusioonid", millel oli ka tema esimene laiemat tuntust kogunud lugu "Bambusest laev". Tänaseks on ta avaldanud veel 4 albumit ja hulganisti singleid.

Ta on osalenud mitmel korral Eesti Laulu võistlusel. Kui 2013. aastal saavutas ta koos Mari Meentaloga esimeses poolfinaalis 7. koha ja edasi ei pääsenud, siis 2016. aastal jõudis ta looga "Parmupillihullus" finaali, kus saavutas 5. koha. Samuti osales ta Eesti laulul 2022. aastal looga "Vahel lihtsalt".

Tuntud on ka tema muusikavideod. Tema lavastatud ja monteeritud "Yomidaiganesmees" valiti publikuhääletusel Eesti TOP 7 2017. aasta parimaks muusikavideoks.

Jaan Tätte juuniori isa on Jaan Tätte. 

2014. aastal abiellus Jaan Tätte juunior modell Beatrice tütre modell Simona Haritoniga. Neil on tütred Bibbi Zemfira ja Vivian Tähe.

## Diskograafia
### Albumid
* "Algelised katsetused" (2014)
* "Ilusad Illusioonid" (2015)
* "Monohõim" (2017)
* "Tüdrukud, elekter ja tuul" (2019)
* "Mälestus kiviajast" (2020)
* "Millest mõtleb vaikija" (2022)
* "Meeleheina valvur" (2025)

### Singlid

* "Meelehein" (2025)

## Välislingid
* Meisterjaani koduleht
* Meisterjaani Youtube'i kanal
* Meisterjaani Spotify
* Meisterjaani auguline maailm Postimees, 17. juuli, 2022
* Jaan Tätte juunior: LSD mõju all sai vanasti kõiksugused asjad üle kuulatud Õhtuleht, 19. juuni 2019
* Meisterjaanist influentseriks: "Kui feimi hääbumine jätkub, tuleb muud tööd kõrvale otsida" Eesti Ekspress, 19. juuni 2019
* Oh ei! Meisterjaani armastus parmupilli vastu hakkab hääbuma: nüüd huvitab rohkem hoopis elektrooniline muusika Kroonika, 17.07.2018
* Jaan Tätte: kui teiste pojad alustasid ärisid, ütlesin, et mul mängib parmupilli ERR, 14.02.2018
* Jaan Tätte juuniori tütreke sai üllatavalt lihtsa nime! Kroonika, 11.11.2016
* Palju õnne! Jaan Tätte juunior võttis naise Postimees/Elu24, 3. jaanuar 2014
* “Ninja” haaras Tudengifilm 2010 esikoha
* Jaan Tätte jr Eesti filmi andmebaasis
Zarja (moodul)

**Zarja** (vene keeles Заря́ – 'koit'), tuntud ka **Functional Cargo Block** või **FGB**, on Rahvusvahelise Kosmosejaama (ISS) esimene moodul.

Moodulit plaaniti esialgu kasutada kosmosejaamas Mir, kuid Miri programmi lõpuga kohandati see ümber ISS-i jaoks. Moodul saadeti kosmosesse 20. novembril 1998. Zarja tagas ehituse alguses jaama elektrivarustuse ning selles asusid jaama juhtivad pardaarvutid. Pärast Zvezda mooduli saabumist kasutatakse moodulit varustuse ja kütuse hoiustamiseks. Zarja ehitas Vene firma, kuid see kuulub Ameerika Ühendriikidele.

Moodul kaalub 19,3 tonni ja on ilma päikesepaneelideta 12,55 m pikk ja 4,1 meetrit lai. Zarja päikesepaneelide pikkus on 10,6 meetrit ja laius 3,3 meetrit.

## Viited
Mobile Servicing System

**Mobile Servicing System (MSS)** on Rahvusvahelise kosmosejaama robootikasüsteem.

MSS viidi orbiidile 2001. aastal ning sel on oluline roll jaama hooldusel ja ehitamisel. Süsteemi kasutatakse jaama välisküljel varustuse ja astronautide ning vajadusel ka moodulite liigutamiseks ning hooldustööde ajal. Astronaudid saavad MSSi süsteemide kasutamiseks eriväljaõppe.

MSS koosneb kolmest komponendist, milleks on Mobile Remote Servicer Base System (MBS), Special Purpose Dexterous Manipulator ehk Dextre ja Space Station Remote Manipulator Systemist (SSRMS) ehk Canadarm2. MBS saab oma asukohta muuta ning kasutab jaama välisküljel liikumiseks rööpaid, mis on kinnitatud Integrated Truss Structure'i külge.

## Viited
Bray-Dunes

**Bray-Dunes** (hollandi: *Brayduinen*) on vald Põhja-Prantsusmaal Nordi departemangus Dunkerque'i 2. kantonis, Belgia piiri ääres.

See on Prantsusmaa põhjapoolseim vald. Ta hõlmab kogu Prantsusmaa põhjapoolseimat punkti.

Bray-Dunes oli paljude kaotuste paik Teises maailmasõjas operatsiooni Dynamo ajal.

## Viited
Ghyvelde

**Ghyvelde** (hollandi: *Gijvelde*) on vald Põhja-Prantsusmaal Nordi departemangus Dunkerque'i 2. kantonis, Belgia piiri ääres.

## Viited
Emmerin

**Emmerin** on vald Põhja-Prantsusmaal Nordi departemangus Faches-Thumesnili kantonis.

See on Métropole européenne de Lille'i osa.

## Viited
Faches-Thumesnil

**Faches-Thumesnil** on vald Põhja-Prantsusmaal Nordi departemangus Faches-Thumesnili kantonis.

Ta jääb Lille'ist lõunasse ja on osa Métropole européenne de Lille'ist.

## Sõpruslinnad

* St Neots, Cambridgeshire, Inglismaa
* Náousa, Kreeka.

## Viited
Leffrinckoucke

**Leffrinckoucke** on vald Põhja-Prantsusmaal Nordi departemangus Dunkerque'i 2. kantonis.

## Sõpruslinn

* Węgorzewo, Poola

## Viited
Kristiina Põllu

**Kristiina Põllu** (1992–1999 **Kristiina Nikkel**; aastani 2008 **Kristiina Münd**; sündinud 2. septembril 1971 Tallinnas) on eesti teatrikunstnik. 

Ta on lõpetanud 1989. aastal Tallinna 10. Keskkooli ja 1995. aastal Tallinna Kunstiülikooli.

Aastatel 1997–1999 oli ta Endla teatri kunstnik, 1999–2004 Endla peakunstnik. Aastatel 2006–2008 oli ta Vanemuise teatri peakunstnik, seejärel 2009–2014 Tartu Uue Teatri kunstnik. 2014. aastast tegutseb vabakutselise teatrikunstnikuna, teinud tööd mitmele teatrile ja esinenud näitustel.

## Tunnustus
*2013 Eesti Teatriliidu kunstnikuauhind

## Isiklikku
Tema abikaasa on muusik ja teatritegelane Ivar Põllu. 

## Viited
Zuydcoote

**Zuydcoote** on vald Põhja-Prantsusmaal Nordi departemangus Dunkerque'i 2. kantonis, Belgia piiri ääres.

## Galerii


Zuydcoote - Eglise Saint-Nicolas 2.jpg|Püha Nikolause kirik
Zuydcoote Military Cemetery 4.JPG|Zuydcoote sõjaväekalmistu
Dune fossile de Ghyvelde 01.JPG|*Dune fossile de Ghyvelde*
File:Zuydcoote.JPG|Zuydcoote rand
File:Zuydcoote Beach 37.jpg|Laevavrakk Zuydcoote rannal.


## Viited
Eesti Teatriliidu sõnalavastuste žürii eriauhind

**Eesti Teatriliidu sõnalavastuste žürii eriauhind** oli üks Eesti teatri aastaauhindu, mida anti välja aastatel 1993–2014.

2014. aastal muutus eriauhindade väljaandmise kord. Varasema sõnalavastuste eriauhinna ning muusika-, balleti- ja tantsulavastuste eriauhinna asemel antakse alates 2015. aastast (2014. aasta loomingu põhjal) välja kaks sõna-, muusika-, balleti ja tantsulavastuste ühisauhinda.

## Laureaadid

## Viited
Laurel Clark

**Laurel Blair Salton Clark** (10. märts 1961 – 1. veebruar 2003) oli Ameerika Ühendriikide arst, mereväelane ja NASA astronaut.

1983. aastal sai Clark Wisconsini ülikoolist bakalaureusekraadi zooloogias ja 1987. aastal doktorikraadi arstiteaduses. 1987. aastal astus ta mereväkke ning temast sai laevastiku arst. 1996. aastal valiti ta NASA astronaudiks.

Clark määrati missioonile STS-107, mida teenindas kosmosesüstik Columbia. Missioon startis 16. jaanuaril 2003. Clark hukkus koos ülejäänud meeskonnaga 1. veebruaril kui Columbia atmosfääri sisenedes purunes.

## Viited
Rangia cuneata

***Rangia cuneata*** on liik karpe.

Liik elab pärismaisena Mehhiko lahes. 
Euroopasse sattus see võõrliigina 2005. aastal Antwerpeni sadama kaudu Belgia rannikule. Viis aastat hiljem jõudis ta Läänemerre. 
Eestist Pärnu lahest leiti teda aastal 2014, Soome lahest aastal 2019.

Karbi diameeter on kuni 6 cm.

## Viited
Arkadi Apollonov

**Arkadi Nikolajevitš Apollonov** (vene keeles Аркадий Николаевич Аполлонов; sünninimi **Arkadi Bogoljubov**; 18. märts 1907 Balašov – 3. august 1978 Moskva) oli Nõukogude Liidu sõjaväelane ja sporditegelane, kindralpolkovnik (1943). 

Apollonov astus Punaarmeesse 1924. aastal. Pärast Frunze-nimelise Sõjaväeakadeemia lõpetamist 1939. aastal määrati ta NSV Liidu NKVD piirivalvevägede peavalitsuse ülema asetäitjaks. Aastatel 1941–1942 oli ta piirivalvevägede peavalitsuse ülem, 1942–1944 NSV Liidu siseasjade rahvakomissari asetäitja, 1944–1946 NSV Liidu NKVD sisevägede peavalitsuse ülem, 1946–1948 NSV Liidu siseministri asetäitja, 1948–1950 NSV Liidu Ministrite Nõukogu juures asuva Kehakultuuri ja Spordi Üleliidulise Komitee esimees ja 1950–1951 NSV Liidu riikliku julgeoleku ministri asetäitja. Varsti pärast riikliku julgeoleku ministri Viktor Abakumovi arreteerimist, tagandati Apollonov 26. augustil 1951 ametist. 

Apollonov osales massilistes rahvaste deporteerimistes, sealhulgas tšetšeenide, inguššide, sakslaste (Ida-Preisimaalt), Baltikumi ja Lääne-Ukraina rahvaste küüditamistel.

## Sõjaväelised auastmed
Sõjaväelised auastmed: brigaadikomandör (märts 1939), diviisikomandör (veebruar 1940), kindralmajor (juuni 1940), kindralleitnant (detsember 1942), kindralpolkovnik (oktoober 1943). 

## Tunnustus
*1941 – NKVD teeneline töötaja
Valeri Salov

**Valeri Borissovitš Salov** (vene keeles Валерий Борисович Салов; sündinud 26. mail 1964 Wrocławis) on Venemaa maletaja, rahvusvaheline suurmeister (1986). 

Salovi treenereid on olnud Pavel Kondratjev. 1980. aastal tuli Salov Havre'is kuni 17-aastaste kadettide maailmameistriks. 1983. aastal võitis ta hõbemedali Belfort'is peetud juunioride maailmameistrivõistlustel ja kuldmedali aastavahetusel 1986/1984 Groningenis asetleidnud Euroopa juunioride meistrivõistlustel.

Suurmeistriks sai Salov 22-aastaselt 1986. aastal. Kaks aastat varem oli ta FIDE-lt saanud rahvusvahelise meistri nimetuse.

NSV Liidu meistrivõistlustel jagas 1987. aastal 1.–2. kohta ja 1988. aastal 3.–4. kohta. 

1987. aastal jagas Salov MM-i Sziráki tsoonidevaheline turniiril 1.–2. kohta. Pretendentide matšturniiril (1987) kaotas ta kaheksandikfinaalis Jan Timmanile. 1993. aastal jagas ta Bielis tsoonidevahelisel turniiril 2.–9. kohta ja pääses taas pretendentide matšturniirile (1994–1995), kus võitis kaheksandikfinaalis Aleksandr Halifmani, veerandfinaalis Jan Timmani, kuid kaotas poolfinaalis Gata Kamskyle.

1989. aastal võitis Salov NSV Liidu võistkonna koosseisus Euroopa võistkondlikel meistrivõistlustel kuldmedali.

## Välislingid
*
*Valeri Salov FIDE andmebaasis
Volodõmõr Savon

**Volodõmõr Andrijovõtš Savon** (ukraina keeles Володимир Андрійович Савон; 26. september 1940 Tšernigiv – 31. mai 2005 Harkiv) oli Ukraina maletaja ja maletreener, rahvusvaheline suurmeister (1973). 

Savon sai FIDE-lt 1967. aastal rahvusvahelise meistri nimetuse. Suurmeistriks sai ta 33-aastaselt 1973. aastal. 

Savon oli 1969. aasta Ukraina NSV malemeister (koos Gennadi Kuzminiga). 1971. aastal tuli ta ülekaalukalt Leningradis peetud NSV Liidu meistrivõistlustel esikohale, edestades seejuures Mihhail Tali ja Anatoli Karpovit.

1973. aastal tuli Savon MM-i Petrópolise tsoonidevaheline turniiril kaheksandaks. 1975. aastal jagas ta Vilniuse tsooniturniiril 1.–4. kohta. Kolm paremat pääses edasi tsoonidevahelisele turniirile. Järelmatšis jäi Savon neljandaks.

1972. aastal mängis Savon NSV Liidu võistkonna koosseisus (varumängijana) maleolümpial Skopjes (NSV Liit võitis kuldmedali). 

Savon tegutses ka maletreenerina.

## Välislingid
*
Lauri Klein

**Lauri Klein** (sündinud 3. augustil 1970) on zooloogi haridusega maastikuökoloog, terioloog, ornitoloog ja looduskaitsja.
Tegelenud nii riiklike kui rahvusvaheliste loodus- ja liigikaitseteemadega nii Eestis kui Euroopas. 
Keskendub väiksematele loomadele, sh ka hiired ja nahkhiired, aga ka liikluse mõjud loomadele ja nende mõjude leevendamine. 
Eestimaa Looduse Fondis nahkhiirte, eriti tiigilendlase kaitsega tegeleva LIFE-projekti EstBatLIFE projektijuht.

## Pere
Abielus, peres kasvab tütar ja kaks poega.

## Viited
Siim Kuresoo

**Siim Kuresoo** (sündinud 26. märtsil 1982 Tartus) on Eestimaa Looduse Fondi juhatuse aseesimees ja metsaprogrammi juht.
Lauri Lutsar

**Lauri Lutsar** (sündinud 4. mail 1969) on Eestimaa Looduse Fondi nahkhiire-ekspert.

Ta on lõpetanud 1992. aastal Tartu Ülikooli bioloogia-geograafiateaduskonna. 1994. aastal kaitses ta magistritöö "Piusa koobastes talvituvate veelendlaste (*Myotis daubentoni*) ja põhja-nahkhiirte (*Eptesicus nilssoni*) ellujäämuse hinnangud aastatel 1976–1988" (juhendaja Raivo Mänd).

Ta tegeleb nahkhiirte uurimisega, samuti nõustab ta inimesi, kelle majas elavad nahkhiired.

## Viited

## Välislingid
* Nahkhiirte ja nende elupaikade inventuur Jägala jõe alamjooksul ja Jõelähtme jõe suudmes. Soovitused nahkhiirte kaitseks 2017
* [Tiigilendlase (''Myotis dasycneme'') loenduse aruanne 2018-2019](http://media.voog.com/0000/0037/1265/files/Tiigilendlase%20loenduste%20aruanne%20(A3)-1.pdf)
* Nahkhiireuurijad panevad nahkhiirte talvituspaigad valve alla. Tiigilendlase (''Myotis dasycneme'') loenduse aruanne 2018-2019 ETV saade "Osoon", 15. aprill 2019
* Nahkhiirte huvipäev Piusal 28. septembril Bioneer, 17. september 2019
Keleti pályaudvar

**Keleti pályaudvar** ('idaraudteejaam') on Budapesti üks kolmest peamisest raudteejaamast, mis teenindab ka rahvusvahelisi liine.

## Vaata ka
*Nyugati pályaudvar
*Déli pályaudvar

## Välislingid
*
Liis Kuresoo

**Liis Kuresoo** (sündinud 27. mail 1984 Elvas) on eesti looduskaitsja, endine Eestimaa Looduse Fondi metsaekspert, on säästva metsanduse nooremteadur Tartu Ülikoolis.

## Tunnustus
*2025 Olevi Kulli mälestusstipendium

## Viited
P. D. James

**Phyllis Dorothy James**, Baroness James of Holland Park, OBE, FRSA, FRSL (3. august 1920 – 27. november 2014), kirjanikunimega **P. D. James**, oli inglise kriminaalromaanikirjanik. Ta sai tuntuks romaanisarjaga, mille peategelaseks on politseiülem ja luuletaja Adam Dalgliesh. 

Tema 1992. aasta romaan "Inimlapsed" (*The Children of Men*) oli aluseks Alfonso Cuaróni samanimelisele 2006. aastal valminud filmile, mille peaosades mängisid Clive Owen, Julianne Moore ja Michael Caine.

## Romaanid
### Adam Dalglieshi sari
# *Cover Her Face* (1962), e.k "Kata ta nägu" (Tänapäev, 2005, tlk Tiina Tiiman)
# *A Mind to Murder* (1963)
# *Unnatural Causes* (1967), e.k "Vägivaldne surm" (Varrak, 2005, tlk Lii Tõnismann)
# *Shroud for a Nightingale* (1971), e.k "Surilina ööbikule" (Eesti Raamat, 1991, tlk Ralf Toming)
# *The Black Tower* (1975)
# *Death of an Expert Witness* (1977)
# *A Taste for Death* (1986)
# *Devices and Desires* (1989)
# *Original Sin* (1994)
# *A Certain Justice* (1997)
# *Death in Holy Orders* (2001)
# *The Murder Room* (2003), e.k "Mõrvamuuseum" (Varrak, 2004, tlk Virve Krimm)
# *The Lighthouse* (2005), e.k "Tuletorn" (Eesti Raamat, 2010, tlk Lauri Saaber)
# *The Private Patient* (2008)

### Cordelia Gray romaanid
* *An Unsuitable Job for a Woman* (1972), e.k "Naisterahvale sobimatu töö" (Varrak, 1993, tlk Krista Kaer)
* *The Skull Beneath the Skin* (1982)

### Teised romaanid
* *Innocent Blood* (1980)
* *The Children of Men* (1992)
* *Death Comes to Pemberley* (2011)
Ḩassān Diyāb

**Ḩassān Diyāb** (araabia keeles حسان دياب; sündinud 6. jaanuaril 1959 Beirutis) on Liibanoni insener ja poliitik. Ta oli 2020. aastal Liibanoni peaminister ning aastatel 2011–2014 Liibanoni haridusminister.

Ta sündis aastal 1959 Beirutis. Ta sai bakalaureusekraadi sideinseneri erialal aastal 1981 Leedsi Metropolitani Ülikoolist, magistrikraadi Surrey ülikoolist ja PhD arvutiinsenerina Bathi Ülikoolist.

Ta on olnud Ameerika Ülikooli Beirutis elektrotehnika professor.

Ta oli 13. juunist 2011 kuni 15. veebruarini 2015 Liibanoni haridusminister.

Alates 21. jaanuarist 2020 oli ta Liibanoni peaminister. Ta astus ametist tagasi sama aasta 10. augustil mõned päevad pärast Beiruti sadamas toimunud plahvatusi.

## Isiklikku
Ta on abielus ja tal on kolm last. Ta on sunniitlik muslim.
Głuchołazy

**Głuchołazy** (saksa *Bad Ziegenhals*, tšehhi *Hlucholazy*) on linn Poolas Opole vojevoodkonnas Nysa maakonnas, Głuchołazy valla halduskeskus. Głuchołazy kesklinn asub Tšehhi piirist umbes kahe ja poole kilomeetri kaugusel.

Asula on rajatud enne 1232. aastat. Linnaõigused sai enne 1263. aastat (oletatavalt 1241 aastal). Kuni 1945. aastani oli linn Saksamaa koosseisus.

## Viited
Radlin

**Radlin** on linn Poolas Sileesia vojevoodkonnas Wodzisław Śląski maakonnas.

Radlin oli kuni 1922. aastani Saksamaa piires. Linnaõigused sai Radlin 1954. aastal. Aastatel 1975–1996 oli Radlin Wodzisław Śląski linna koosseisus.

## Viited
Mäntysalo

**Mäntysalo** on elamurajoon Klaukkala põhjaosas. Elanikke on veidi üle 1000. Piirkonnas on üks põhikool, lasteaed ja Alepa toidupood.

Rajooni olulisim ühendustee Klaukkala keskusega on Kirkkotie. Rajoonist põhja pool kulgeb Klaukkalan kehätie (Klaukkala ringtee).
Eesti Teatriliidu etenduskunstide ühisauhind

**Eesti Teatriliidu etenduskunstide ühisauhind** oli üks Eesti teatri aastaauhindadest, mida anti välja aastatel 2015–2020.

2014. aastal muutus eriauhindade väljaandmise kord. Varasema sõna-, muusika-, balleti- ja tantsulavastuste žürii eriauhinna asemel hakati alates 2015. aastast (2014. aasta loomingu põhjal) välja andma sõna-, muusika-, balleti ja tantsulavastuste ühisauhinda.

Etenduskunstide ühisauhinna eesmärk oli tunnustada etenduskunstide eri liike (sõna-, muusika-, balleti-, multimeediumi- ja tantsuteatrit) põimivaid lavastusi, mis oma otsingulisuses avardavad teatrikunsti väljendusvahendeid. Auhinnale nomineeriti nii lavastusi kui ka nende autoreid ja esitajaid. 

Viieliikmelise auhinnažürii kolm liiget olid sõnalavastuste, muusika- ja tantsuauhinna žüriidest ning ülejäänud kaks etenduskunstide piiri- ja ühisala ekspertidena (üks neist soovitatavalt ka praktikuna) üksnes selle žürii liikmed. Auhinna statuut kinnitati Eesti Teatriliidu juhatuse otsusega 2013. aastal.

## Laureaadid

## Viited
Haubourdin

**Haubourdin** on vald Põhja-Prantsusmaal Nordi departemangus Faches-Thumesnili kantonis.

See on Métropole européenne de Lille'i osa.

## Viited
Seclin

**Seclin** on vald Põhja-Prantsusmaal Nordi departemangus Faches-Thumesnili kantonis.

See on Métropole européenne de Lille'i osa.

## Tuntud inimesi

* André Ayew, jalgpallur 
* Jonathan Rousselle, korvpallur

## Sõpruslinnad

* Apolda, Saksamaa
* Larkhall, Šotimaa, Suurbritannia
* Méguet, Burkina Faso
* Zabrze, Poola

## Viited
Sierpc

**Sierpc** on linn Poolas Masoovia vojevoodkonnas, Sierpci maakonna halduskeskus. Sierpc asub Płockist umbes 35 km põhjas.

Sierpci on esmamainitud 1065. aastal, linnaõigused sai 1322. aastal.

## Viited
Wattignies

**Wattignies** (hollandi: *Wattenijs*) on vald Põhja-Prantsusmaal Nordi departemangus Faches-Thumesnili kantonis.

## Sõpruslinnad

* Broadstairs, Suurbritannia – aastast 1982
* Rodenkirchen, Saksamaa – aastast 1973

## Viited
Sadkivtsi (Mohõliv-Podilskõi rajoon)

**Sadkivtsi** (ukraina keeles Садківці) on küla Ukrainas Vinnõtsja oblastis Mogõliv-Podilskõi rajoonis. Elanike arv on 462. Pindala on 3,178 km².


Садківці 11.jpg
Садківці 4.jpg
Садківці 5.jpg
Садківці церква 1.jpg
Church in Sadkivtsi 01.jpg
Church in Sadkivtsi 10.jpg
Church in Sadkivtsi 20.jpg
78th division memorial in Sadkivtsi 1.jpg
РЛП Дністер 30.jpg
Landscape in Sadkivtsi 4.jpg
Rudi-Arionești from Sadkivtsi 2.jpg
Sadkivtsi kindergarten.jpg
Houses in Sadkivtsi 3.jpg
Mõkola Balan

**Mõkola Balan** (ukraina keeles *Микола Іванович Балан*, sündinud 12. detsembril 1968) on Ukraina sõjaväelane.

## Teenistus
Lõpetas 2003. aastal Ukraina Piirivalvevägede Akadeemia. Juhtis 2019-2022 Ukraina Rahvuskaarti.

## Auastmed
* Kindralpolkovnik

## Viited
Marente de Moor

**Marente de Moor** (sündinud 1972) on hollandi kirjanik ja kolumnist. Ta on avaldanud kolm romaani, ühe novellikogu ja kaks artiklikogumikku. Oma teise romaani *De Nederlandse maagd* ("Hollandi neitsi", 2010) eest võitis ta Hollandi kirjandusauhinna Bookspot Literatuurprijs (2011) ja Euroopa Liidu kirjandusauhinna (2014).

Marente de Moor sündis Haagis kirjaniku ja klaveriõpetaja Margriet de Moori ja kunstniku Heppe de Moori peres. Ta õppis Amsterdami Ülikoolis slaavi keeli ja kirjandust. 1991–2001 elas ta Venemaal. De Moor oli ajalehe *De Groene Amsterdammer* kolumnist. Seal ilmunud lood avaldas ta eraldi raamatuna *Petersburgse vertellingen* ("Peterburi lood") 1999. aastal. 2009. aastast on ta *Vrij Nederland*i kolumnist. Seal ilmunud artiklid avaldas ta raamatuna 2013 (*Kleine vogel, grote man*). Tema esikromaan kannab pealkirja *De overtreder* ja see ilmus 2007, kolmas romaan *Roundhay, tuinscène* ilmus 2013.
Eesti Teatriliidu sõna-, muusika-, balleti- ja tantsulavastuste žürii eriauhind

**Eesti Teatriliidu sõna-, muusika-, balleti- ja tantsulavastuste žürii eriauhind** oli üks Eesti teatri aastaauhindu, mida anti välja aastatel 2005–2014. 

Enne seda anti aastatel 2002–2004 välja muusika-, balleti- ja tantsulavastuste eriauhinda**.** 2014. aastal muutus eriauhindade väljaandmise kord ja alates 2015. aastast (2014. aasta loomingu põhjal) hakati sõna-, muusika-, balleti- ja tantsulavastuste žürii eriauhinna asemel välja andma etenduskunstide ühisauhinda.

## Laureaadid

## Viited
2020. aasta autoralli maailmameistrivõistlused

**2020. aasta autoralli maailmameistrivõistlused** oli autoralli maailmameistrivõistluste 48. hooaeg. Maailmameistrivõistlused olid planeeritud koosnema 13 etapist, kuid koroonapandeemia tõttu tehti mitmeid muudatusi ning lühendati kalendrit 7 etapile. Esimeseks etapiks oli Monte Carlo ralli jaanuaris ning viimaseks  Monza ralli detsembris.

## Kalender

## Välislingid

*Koduleht (inglise keeles)
*Hooaeg 2020 ewrc-results.com
Eesti Teatriliidu tehnilise töötaja auhind

**Eesti Teatriliidu tehniliste töötajate auhinnad** on üks Eesti teatri aastaauhindade liik, mida anti teatri tehnilistele töötajatele sellise nimetuse all välja kuni 2005. aastani.

2006. aastal hakati eraldi välja andma lavastust ettevalmistava töötaja auhinda ja etendust teenindava töötaja auhinda. 2007. aastal lisandus kolmas kategooria – haldus- ja administratiivtöötaja auhind.

## Laureaadid

## Viited
Lubawka

**Lubawka** (saksa *Liebau*) on linn Poolas Alam-Sileesia vojevoodkonnas Kamienna Góra maakonnas, Lubawka valla halduskeskus. Lubawka asub Tšehhi piirist umbes kahe ja poole kilomeetri kaugusel.

Linn asub Bóbri jõe ääres.

Liebau sai linnaõigused enne 1292. aastat. Kuni 1945. aastani oli linn Saksamaa koosseisus.

## Viited
Inkarnatsioon

**Inkarnatsioon**, ka kehastumine, lihakssaamine või lihastumine (ladina keelest: *incarnare*, *incarnatio*) on teatava jõu või väe, jumala või vaimu ilmumine, avaldumine või sündimine elava ja tunnetava olendina. 

Religioosses kontekstis võib inkarnatsioon tähendada jumala või jumaluse laskumist taevast või kõrgematest olekutest maisesse ellu inimesena või mõne muu olendina. 

## Vaata ka

* Reinkarnatsioon
* Avataara
Andreas Lend

**Andreas Lend** (sündinud 14. oktoobril 1983 Tallinnas) on eesti tšellist.

Ta alustas muusikaõpinguid Tallinna Muusikakeskkoolis Laine Leichteri tšelloklassis. Seejärel õppis Eesti Muusika- ja Teatriakadeemias (prof Peeter Paemurru) ja sai magistrikraadi. Aastatel 2005–2006 täiendas end Soomes Sibeliuse Akadeemias (prof Hannu Kiiski ja Heikki Pekkarinen). Osalenud rahvusvaheliselt tunnustatud tšellistide meistriklassides (Frans Helmerson, David Geringas, Martin Ostertag, Jan-Erik Gustafsson, Niels Ullner, Marko Ylonen, Matias de Oliveira Pinto, Aleksander Ivashkin, Johannes Goritzki jt).

Aastatel 2006–2016 töötas ta tšellistina Eesti Riiklikus Sümfooniaorkestris. Praegu töötab tšellistina rahvusooperis Estonia, mängib keelpillikvartetis Prezioso ja ansamblis Estonian Cello Ensemble. Ta esineb nii solisti kui ka kammermuusikuna muudeski muusikakollektiivides.

## Tunnustus
* I preemia ja Grand Prix rahvusvahelisel konkurssfestivalil „Renaissance“ (Armeenia, 2013)
* I preemia ESTA Eesti üleriigilisel noorte viiuldajate ja tšellistide konkursil (2004)
* III preemia August Dombrovska nim. rahvusvahelisel keelpillimängijate konkursil (Riia, 2002). 
* Laureaat rahvusvahelisel Liezeni tšellokonkursil (Austria, 2000). 
* "The International Holland Music Session" suveakadeemia stipendium (2009 ja 2010).
* Pille Lille Muusikute Fondi preemia "Noor Muusik 2011". 
* Valiti Euroopa Liidu Noorteorkestrisse (peadirigent Vladimir Ashkenazy), mille koosseisus on esinenud üle terve Euroopa (2007).

## Isiklikku

Tema isa Enno Lend on eesti majandusteadlane ja ema Maris Lend on muusikapedagoog, vanaisa oli arst Heljut Kapral.

Tema tädimees on piiskop Joel Luhamets ja tädipoeg Kristjan Luhamets on eesti vaimulik, vanatädi Lehte Rannut oli eesti keeleteadlane.
Sławków

**Sławków** on linn Poolas Sileesia vojevoodkonnas Będzini maakonnas.

Sławków sai linnaõigused 1286. aastal. Kolmanda Poola jagamise tagajärjel läks linn 1795. aastal Habsburgide Austria keisririigi võimu alla. 1809. aastal läks linn Varssavi hertsogiriigi koosseisu. Neljanda Poola jagamise tulemusel läks Sławków 1815. aastal Venemaa Keisririigiga personaalunioonis olnud Kongressi-Poola koosseisu. Sławków kaotas linnaõigused 1870. aastal, kuid sai need 1958. aastal tagasi. Aastatel 1977–1984 oli Sławków Dąbrowa Górnicza linna koosseisus.

## Viited
Linden Vey

**Linden Vey** (sündinud 17. juulil 1991 Wakaw's Saskatchewanis) on Kanada jäähokimängija, kes mängib Saksamaa kõrgliigaklubis Mannheimi Adler ründajana paremäärel.

Aastatel 2007–2011 mängis ta Western Hockey League'i klubis Medicine Hat Tigers. Hooajal 2010–11 pälvis ta Western Hockey League'i põhihooaja resultatiivseimale mängijale antava Bob Clarke Trophy.

2009. aastal valis Los Angeles Kings ta NHL-i ''draft''is 96. valikuna.

Aastatel 2011–2014 mängis ta kolm hooaega AHL-is Manchester Monarchsi ridades ning tegi hooajal 2013–14 debüüdi ka NHL-is Kingsi meeskonnas. Hooaegadel 2014–15 ja 2015–16 mängis ta NHL-is Vancouver Canucksi meeskonnas.

2016. aasta juulis liitus ta NHL-i klubiga Calgary Flamesiga, kuid mängis suurema osa hooajast 2016–17 AHL-i klubis Stockton Heat, saades NHL-is Flamesi meeskonnas väljakule vaid neljas mängus.

2017. aastal siirdus Vey KHL-i, liitudes Astana Barõsiga. Hooaja 2017–18 teises pooles mängis ta Šveitsi kõrgliigaklubis ZSC Lions, kellega tuli sel hooajal Šveitsi meistriks.

2018. aasta mais sõlmis ta kaheaastase lepingu Moskva CSKA-ga. 2019. aastal võitis ta klubiga Gagarini karika. 2020. aastal liitus ta Peterburi SKA-ga. 2021. aasta novembris kaubeldi ta SKA-st tagasi Barõsi. 2018. aastal osales Vey KHL-i tähtede mängul.

2023. aasta mais sõlmis Vey üheaastase lepingu Saksamaa kõrgliigaklubiga Mannheimi Adler.

2018. aasta taliolümpiamängudel võitis Vey Kanada jäähokikoondise koosseisus pronksmedali.

## Viited

## Välislingid
* Linden Vey KHL.ru lehel
* Linden Vey NHL.com lehel
* Linden Vey hockeydb.com lehel
Jyrki Jokipakka

**Jyrki Jokipakka** (sündinud 20. augustil 1991 Tamperes) on Soome jäähokimängija, kes mängib kaitsjana KHL-i klubis Novosibirski Sibir.

Ta alustas klubikarjääri Soome klubis Tampere Ilves, mille meeskonnas tegi Soome kõrgliigas debüüdi hooajal 2010–11.

2011. aastal valiti ta NHL-i ''draft''is Dallas Starsi poolt 2011. valikuna. Põhja-Ameerikasse suundus ta mängima hooajal 2013–14, liitudes esmalt AHL-is Dallas Starsi noorteklubiga Texas Stars. Hooajal 2013–14 võitis ta Texas Starsiga Calder Cupi. NHL-is tegi ta Dallas Starsi meeskonnas debüüdi 24. oktoobril 2014 mängus New Jersey Devilsi vastu. 2016. aasta veebruaris siirdus ta Calgary Flamesi. Hooaja 2016–17 lõpus mängus ta NHL-is veel kolm mängu Ottawa Senatorsi ridades.

2017. aastal liitus ta KHL-i klubiga HK Sotši, kus mängis kokku kaks hooaega. 2019. aastal sõlmis ta lepingu Novosibirski Sibiriga. 2020. aastal valiti ta KHL-i tähtede mängule.

Soome jäähokikoondisse kuulus ta 2015. aasta maailmameistrivõistlustel.

## Välislingid
* Jyrki Jokipakka NHL.com lehel
* Jyrki Jokipakka KHL.ru lehel
* Jyrki Jokipakka hockeydb.com lehel
Stéphane Da Costa

**Stéphane Da Costa** (sündinud 11. juulil 1989 Pariisis) on Prantsusmaa jäähokimängija, kes mängib keskründajana KHL-i klubis Jekaterinburgi Avtomobilist.

Põhja-Ameerikasse suundus Da Costa mängima 2006. aastal. Ta mängis mitmes noorteliigas ning Merrimack College'i meeskonnas. NHL-is debüteeris ta hooajal 2010–11 Ottawa Senatorsi meeskonnas. Ta mängis NHL-is Senatrosi meeskonnas veel kolmel järgmisel hooajal, kuid suurem osa neist hooaegadest veetis ta Binghamton Senatorsi ridades AHL-is.

2014. aastal siirdus ta KHL-i, liitudes Moskva CSKA-ga. Seal mängis ta kokku kolm hooaega.

Hooajal 2017–18	mängis ta Šveitsi kõrgliiga klubis Genève-Servette HC.

2018. aastal naasis Da Costa KHL-i, liitudes üheks hooajaks Avtomobilistiga. 2019. aasta mais sõlmis ta üheaastase lepingu Jaroslavli Lokomotiviga. Järgmisel hooajal siirdus ta Kaasani Ak Barsi. 2021. aasta mais liitus ta taas Avtomobilistiga, kellega sõlmis kaheaastase lepingu.

Aastatel 2016, 2019 ja 2020 on ta valitud KHL-i tähtde mängule.

Prantsusmaa jäähokikoondise koosseisus on ta osalenud üheksatel maailmameistrivõistlustel.

## Viited

## Välislingid
* Stéphane Da Costa NHL.com lehel
* Stéphane Da Costa KHL.ru lehel
* Stéphane Da Costa hockeydb.com lehel
Imielin

**Imielin** on linn Poolas Sileesia vojevoodkonnas Bieruń-Lędziny maakonnas.

Aastatel 1331–1795 oli Imielin Krakówi piiskoppide omanduses. Kolmanda Poola jagamise tulemusel läks Imielin 1795. aastal Preisi kuningriigi võimu alla. Tagasi Poola koosseisu läks Imielin 1920. aastal. Linnaõigused sai Imielin 1967. aastal. 1975–1976 oli Imielin Tychy linna koosseisus ja 1977–1994 Mysłowice linna koosseisus. Uuesti sai Imielin eraldi linnaks 1995. aastal.

## Viited
Eesti Teatriliidu lavastust ettevalmistava töötaja auhind

**Eesti Teatriliidu lavastust ettevalmistava töötaja auhind** on üks Eesti teatri aastaauhindadest, mida antakse välja alates 2006. aastast.

Kuni 2005. aastani andis Eesti Teatriliit igal aastal kümnele teatri tehnilisele töötajale tehnilise töötaja auhinna. 2006. aastal hakati eraldi välja andma lavastust ettevalmistava töötaja auhinda ja etendust teenindava töötaja auhinda. 2007. aastal lisandus kolmas kategooria – haldus- ja administratiivtöötaja auhind.

## Laureaadid

## Viited
Miasteczko Śląskie

**Miasteczko Śląskie** (saksa *Georgenberg*) on linn Poolas Sileesia vojevoodkonnas Tarnowskie Góry maakonnas. Miasteczko Śląskie asub Tarnowskie Góryst umbes 9 km kirdes.

Georgenberg sai linnaõigused 1561. aastal, kuid kaotas need 1742. aastal. Teist korda sai Georgenberg linnaõigused 1866. aastal. Kuni 1945. aastani oli linn Saksamaa koosseisus. 1945. aastal kaotas Miasteczko Śląskie linnaõigused, kuid sai need 1963. aastal tagasi. 1975–1994 oli Miasteczko Śląskie Tarnowskie Góry linna koosseisus. 1994. aastal sai Miasteczko Śląskie iseseisva linna staatuse tagasi.

## Viited
Eesti Teatriliidu haldus- ja administratiivtöötaja auhind

**Eesti Teatriliidu etendust teenindava töötaja auhind** on üks Eesti teatri aastaauhindadest, mida antakse välja alates 2007. aastast.

Kuni 2005. aastani andis Eesti Teatriliit iga aasta kümnele teatri tehnilisele töötajale tehnilise töötaja auhinna. Aastal 2006 hakati eraldi välja andma Eesti Teatriliidu lavastust ettevalmistava töötaja auhinda ja etendust teenindava töötaja auhinda. Kolmas kategooria – haldus- ja administratiivtöötaja auhind – lisandus 2007. aastal.

## Laureaadid

## Viited
Steinbrunn-le-Bas

**Steinbrunn-le-Bas** (saksa keeles: *Niedersteinbrunn*) on omavalitsusüksus. See asub Ida-Prantsusmaal Haut-Rhini departemangus. Seal elab 757 inimest 2017. aasta seisuga.
Logan (Utah)

**Logan** on linn Cache'i maakonnas Utah' osariigis Ameerika Ühendriikides. 2010. aasta rahvaloenduse seisuga oli rahvaarv 48 174, 2014. aastal oli see hinnanguliselt 48 997.

## Viited
Märgitus

**Märgitus**, ka **märgistamatus** (sanskriti ja paali keeles *ānimitta *‘ilma märgistamiseta, mittemärgistatus’; tiibeti keeles *mtshan ma med pa*; hiina keeles 無相 *wuxiang*; jaapani keeles *musō*) on budismis, eriti ületava mõistmise ja madhjamaka õpetustes, üks seadmusi ülimas mõttes iseloomustavast kolmest põhiomadusest; ülejäänud kaks on tühjus (sanskriti keeles *śūnyatā*) ja eesmärgitus (*apraṇihita*). Neid nimetatakse ka kolmeks vabanemise väravaks.

Märgitus tähistab kõigi seadmuste ehk mõistete omadust olla ilma omaolekuta, ilma kindla ja muutumatu märgilise tähenduseta. Seadmustel (mõistetel, seisukohtadel, kontseptsioonidel, kujundeil jms) ei ole kindlalt fikseeritud tähendust ehk märgilisust. Millelgi ei ole iseenesest mõtet, otstarvet ega sihti; kõik sõltub alati konkreetsest kontekstist ja iga konkreetse mõiste suhetest teiste mõistetega antud hetkel. Tähendused võivad muutuda, mõisted võivad omandada uusi tähendusi jne. Tähendus, mõte, otstarve, väärtus või eesmärk omistatakse kõigele läbi isikliku suhte. 

## Vaata ka

* Isetus
* Eesmärgitus
* Tühjus

## Viited
Reet Neimari nimeline kriitikaauhind

**[[Reet Neimar]]i nimeline kriitikaauhind** on üks Eesti teatri aastaauhindadest. Auhind kannab Reet Neimari nime 2009. aastast. Varem nimetati seda auhinda lihtsalt kriitikaauhinnaks.

Auhinda annavad välja Eesti Teatriliit ja Eesti Kultuurkapitali näitekunsti sihtkapital.

Reet Neimari nimeline kriitikaauhind antakse autorile või autorite kooslusele eelmise kalendriaasta jooksul kirjalikus või suulises vormis avalikkuseni jõudnud ühe või mitme arvustuse, artikli, saate, trükise vms eest, mis analüüsivad ja kirjeldavad pädevalt Eesti teatripilti ja teatrikunsti.

## Laureaadid

## Viited
Hübristofiilia

**Hübristofiilia** on parafiilia (perverssus), mille korral seksuaalne erutus ja orgasmi saamine tulenevad sellest, et partner on kurjategija (nt mõrvar, vägistaja või röövel) või on sooritanud midagi muud normaalsele inimesele vastuvõetamatut, olgu selleks petmine või valetamine.

Hübristofiilia all kannatavad peaasjalikult naised.

Tuntud on näited, kui kõige hirmsamad kurjategijad, näiteks inimsööja ja mõrtsukas Jeffrey Dahmer, kümneid naisi elajalikult tapnud sarimõrvar Ted Bundy, hilisemast ajast Josef Fritzl, on saanud vanglas olles tuhandeid armastuskirju naistelt (võrdle näiteid ingliskeelsest wikist).

## Viited

## Välislingid

*Cellar monster Josef Fritzl receives hundreds of love letters Daily Mail
Judy Collins

**Judith Marjorie Collins** (sündinud 1. mail 1939 Seattle'is) on Ameerika Ühendriikide laulja ja laulukirjutaja, kes on tuntud žanriliselt eklektilise loomingu (folk, popmuusika, *rock'n'roll*) ja sotsiaalse aktivismi poolest.

Collinsi debüütalbum "A Maid of Constant Sorrow" ilmus 1961. aastal. Rahvusvahelise kuulsuse tõi talle 1967. aasta albumilt "Wildflowers" pärinev singel "Both Sides, Now", mille autor on Joni Mitchell. Singel tõusis Billboardi popsinglite edetabeli esikümnesse ja Collins võitis selle eest oma esimese Grammy auhinna parima folklaulu esituse eest.

Collinsi üks tuntumaid laule on Stephen Sondheimi kirjutatud "Send in the Clowns" tema 1975. aasta albumilt "Judith". Singel oli Billboardi popsinglite esikümnes 1975 ja 1977 ning Collins oli sellega nomineeritud Grammy auhinnale.

## Aktivism
1971. aastal andis ta allkirja ajakirja Ms. kampaaniale "Meie oleme aborti teinud", mis kutsus üles liiga karmide abordipiirangute tühistamisele Ameerika Ühendriikides.

1984. kirjutas ta Ameerika Ühendriikide relvaseaduste karmistamist pooldava laulu "Shoot First". 

1990. aastate teisel poolel oli ta UNICEF-i esindaja ja korraldas maamiinide keelustamise kampaaniaid.

## Isiklikku
Collinsi esimest abielust Peter Tayloriga 1958 sündis samal aastal tema ainus laps, Clark C. Taylor. Abielu lahutati 1965.

1996. aastal abiellus ta kunstnik Louis Nelsoniga, kellega oli koos olnud alates 1978. aastast. Nad elavad New Yorgis Manhattanil.
Süsinikuleke

**Süsinikuleke** on kasvuhoonegaaside heite ülekandumine. 

Keskkonnanõuete tõttu viivad energiamahukad tööstusharud sageli oma tootmise kolmandatesse riikidesse, kus nõuded on märksa leebemad. See tähendab, et süsinikuheide ei vähene, vaid paisatakse õhku mujal. Selle vältimiseks Euroopa Liidus kaalub EL hetkel CO2-mahukatele sektoritele kohandusmehhanismi kehtestamist, et saavutada kliimaneutraalsus nii, et säiliks EL-i konkurentsivõime, kuid samal ajal hoitaks ära kasvuhoonegaaside heite ülekandumine kolmandatesse riikidesse.

## Viited
Goshogawara

**Goshogawara** (jaapani keeles 五所川原) on linn Jaapanis Aomori prefektuuris Honshū saare põhjaosas.

Haldusüksusena koosneb Goshogawara kahest lahusosast, mis asuvad Tsugaru poolsaarel. Algne Goshogawara linn paikneb sisemaal. 2005. aastal liideti linnaga Kanagi alev ja lahusosana põhja pool mere ääres asuv Shiura küla.

Elanike arv oli 2019. aastal 51 900.

Igal aastal toimub 4.–8. augustil toimub linnas Tachineputa festival.

Linna läbib Tsugaru raudtee.

## Viited

## Välislingid

*Goshogawara koduleht
Carlos Soler

**Carlos Soler Barragán** (sündinud 2. jaanuaril 1997 Valencias) on Hispaania jalgpallur, kes mängib kesk- või parempoolkaitsjana Prantsusmaa kõrgliigaklubis Paris Saint-Germain ja Hispaania jalgpallikoondises.

2005. aastal liitus ta Valencia noorteakadeemiaga 2005. aastal. Debüüdi Hispaania kõrgliigas tegi ta Valencia meeskonnas 10. detsembril 2016 mängus Real Sociedadi vastu. Esimese värava Hispaania kõrgliigas lõi ta 21. jaanuaril 2017 mängus Villarreali vastu. 2019. aastal võitis ta Valenciaga Hispaania karika.

2022. aasta septembris sõlmis ta viieaastase lepingu Paris Saint-Germainiga.

2019. aastal tuli Soler Hispaania kuni 21-aastaste koondisega omavanuste Euroopa meistriks. 2020. aasta suveolümpiamängude jalgpalliturniiril võitis ta Hispaania võistkonnaga hõbemedali. Hispaania jalgpallikoondises tegi ta debüüdi 2. septembril 2021 MM-i valikmängus Rootsi vastu ja lõi selles mängus ka värava.

## Saavutused
;Valencia
*Copa del Rey: 2018–19

## Viited
Féron

**Féron** on vald Põhja-Prantsusmaal Nordi departemangus Fourmies' kantonis.

Seal toimub iga-aastane festival "Féron'Arts".

## Viited
Łaziska Górne

**Łaziska Górne** (saksa *Ober Lazisk*) on linn Poolas Sileesia vojevoodkonnas Mikołówi maakonnas. Łaziska Górne asub Katowice kesklinnast umbes 18 km edelas.

Küla oli olemas alates 15. sajandi teisest poolest. 19. sajandi keskpaiku hakati asulas kaevandama kivisütt. Kuni 1922. aastani oli asula Saksamaa koosseisus, seejärel läks rahvahääletuse tagajärjel Poolale. Linnaõigused sai Łaziska Górne 1951. aastal.

## Viited
Rauakooli tee

**Rauakooli tee** on mitteametlik tänav Tallinnas Mustamäe linnaosas Tallinna Tehnikaülikooli ülikoolilinnakus aadressil Ehitajate tee 5.

Tänav algab Ehitajate teelt ja ühendab TTÜ õppehooneid II–VI.

## Viited

## Välislingid
*Tallinna Tehnikaülikooli ülikoolilinnaku kaart
Khadija Saye

**Khadija Mohammadou Saye** (ka **Ya-Haddy Sisi Saye**; 30. juuli 1992 London – 14. juuni 2017 London) oli Gambia päritolu Suurbritannia fotograaf, kelle fototeoseid, mis käsitlesid tema Gambia ja Briti identiteeti, eksponeeriti 2017. aastal Veneetsia biennaalil. Saye hukkus 2017. aastal Grenfelli tornmaja tulekahjus.

Saye sündis Londonis ja õppis North Kensingtonis asuvas katoliiklikus tüdrukutekoolis. 14-aastaselt pälvis ta stipendiumi, millega sai õppida Inglismaal Rugby linnas asuvas Rugby erakoolis. Ta lõpetas Lõuna-Inglismaal asuva kunstiülikooli (University for the Creative Arts) fotograafia erialal. Tema mentoriks oli kunstnik Nicola Green.

2017. aastal eksponeeriti tema fotosarja "Dwellings: in this Space we Breathe", mis oli inspireeritud Gambia spirituaalsetest praktikatest, Veneetsia biennaali Diasporaapaviljonis. BBC oli 17. juunil plaaninud eetrisse anda saate "Venice Biennale: Sink or Swim", mis oli varem salvestatud ja kus astus üles ka Saye. Pärast Grenfelli tornmaja tulekahju 14. juunil 2017, milles Saye ja tema ema Mary Ajaoi Augustus Mendy hukkusid, jäeti saade ära ning seda näidati 2017. aasta septembris.